เงินบาทปิด30.33/35
ธนาคารซีไอเอ็มบีไทย รายงาน เงินบาทปิด 30.33/35 อ่อนค่าตามทิศทางภูมิภาค - ธปท.เข้าแทรกแซง
10 มี.ค. 2554

ธนาคารซีไอเอ็มบีไทย รายงาน เงินบาทปิด 30.33/35 อ่อนค่าตามทิศทางภูมิภาค - ธปท.เข้าแทรกแซง
นักบริหารเงินธนาคารซีไอเอ็มบี ไทย จำกัด กล่าวว่า วันนี้เงินบาทปิดตลาดที่ระดับ 30.33/35 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 30.27/29 บาท/ดอลลาร์ เป็นไปตามทิศทางภูมิภาค และอีกส่วนหนึ่งมาจากธนาคารแห่งประเทศไทย(ธปท.)เข้ามาแทรกแซง 
โดยระหว่างวันเงินบาททำ High ด้าน Bid ที่ระดับ 30.36 บาท/ดอลลาร์ และทำ Low ด้าน Offer ที่ 30.25 บาท/ดอลลาร์
"ตั้งแต่ใกล้ๆเที่ยง ธปท.ก็เริ่มเข้ามาแล้ว และช่วงบ่ายก็เข้ามาตลอด"นักบริหารเงิน กล่าว
สำหรับความเคลื่อนไหวล่าสุดของค่าเงินสกุลต่างประเทศที่สำคัญ มีดังนี้ ค่าเงินเยนล่าสุดอยู่ที่ระดับ 82.90/93 เยน/ดอลลาร์ จาก 82.70/80 เยน/ดอลลาร์ ในตอนเช้า ส่วนค่าเงินยูโรล่าสุดอยู่ที่ระดับ 1.3847/1.3850 ดอลลาร์/ยูโร จากตอนเช้าที่อยู่ที่ระดับ 1.3915/1.3920 ดอลลาร์/ยูโร 
ทั้งนี้ คาดว่าเงินบาทจะเคลื่อนไหวในกรอบ 30.25-30.40 บาท/ดอลลาร์ เนื่องจากไม่สามารถคาดการณ์ได้ว่า ธปท.จะเข้ามาแทรกแซงอีกหรือไม่